L'Ajuntament rep els clubs Balonmano Morvedre i Fertiberia BM Puerto Sagunto per les seues medalles en el campionat d'Espanya de seleccions
01 de febrer 2024

![](/media/ovqfhskv/img_5711_c.jpg?width=850&height=566.6666666666666)

L'Ajuntament de Sagunt ha rebut les jugadores del Club Balonmano Morvedre i el fisioterapeuta del Fertiberia BM Puerto Sagunto este matí a la Via del Pòrtic, per les medalles que van obtindre diverses jugadores i el tècnic respectivament en el campionat d'Espanya de seleccions autonòmiques 2024. El i les protagonistes han sigut rebuts per l'alcalde de Sagunt, Darío Moreno, i el regidor d'Activitat Física, Salut i Esports, Javier Timón.

Les jugadores del Club Balonmano Morvedre Mar Navarro Pomer i Laura Ferrer Carot van aconseguir la medalla d’or en la categoria Cadet Femenina i Remei Gallart va obtindre el bronze en la categoria Juvenil Femenina. Així mateix, el fisioterapeuta del Fertiberia BM Puerto Sagunto, Javier Manzano Fernández, va aconseguir la medalla de plata en la categoria Infantil Masculina.

La federació catalana d'handbol va prendre el testimoni de la federació valenciana per a organitzar el campionat d'Espanya de seleccions autonòmiques 2024, que va tindre lloc en diverses seus des del dia 2 fins al 7 de gener d'enguany, on van participar 103 equips, va haver-hi 6 categories amb un total de 2.067 participants i es van desenvolupar 303 partits.

«**En nom de l'Ajuntament de Sagunt, en nom de la ciutat, donar-vos les gràcies perquè vos heu convertit en ambaixadors i ambaixadores de la ciutat, una ciutat que viu l'handbol com una part clau de l'esport i de la identitat del municipi**», ha expressat Darío Moreno. A més, l'alcalde de Sagunt ha assegurat que estes fites suposen «**tota una inspiració per a gent que està per vindre, per a noves generacions, per a gent que encara no ho sap, però en un futur s'apuntarà a un club d'handbol i també per a tota la ciutat**».

Javier Timón ha destacat que «**cada any per estes dates, quan ha passat el campionat d'Espanya rebem jugadores del Balonmano Morvedre, jugadors del Fertiberia,  tècnics, però no m'agradaria que esta assiduïtat restara un àpex del mèrit que això comporta. Jo crec que veritablement esta és la dificultat del treball que es realitza en els diferents clubs, encadenar un èxit any rere any**».

A més, ha assegurat que «**és un orgull per a una ciutat com la nostra, una ciutat de l'handbol, que gaudim del millor handbol nacional, i és fruit de tot este talent que en totes les generacions que van eixint van apareixent en els nostres clubs**».

*   [](http://www.facebook.com/sharer.php?u=https://aytosagunto.es/va/actualitat/l-ajuntament-rep-els-clubs-balonmano-morvedre-i-fertiberia-bm-puerto-sagunto-per-les-seues-medalles-en-el-campionat-d-espanya-de-seleccions/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-rep-els-clubs-balonmano-morvedre-i-fertiberia-bm-puerto-sagunto-per-les-seues-medalles-en-el-campionat-d-espanya-de-seleccions/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-rep-els-clubs-balonmano-morvedre-i-fertiberia-bm-puerto-sagunto-per-les-seues-medalles-en-el-campionat-d-espanya-de-seleccions/ "Linked In")
*   [](mailto:?body=https://aytosagunto.es/va/actualitat/l-ajuntament-rep-els-clubs-balonmano-morvedre-i-fertiberia-bm-puerto-sagunto-per-les-seues-medalles-en-el-campionat-d-espanya-de-seleccions/)